31. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 519 της 8/20 Αυγ. 1962 (ΦΕΚ Α΄130) Περί ορισμού του 40ού έτους ως ανωτάτου ορίου ηλικίας δια τον διορισμόν εις τον εισαγωγικόν βαθμόν 10ον του Β8 Κλάδου Τεχνιτών Β΄Κατηγορίας του Οργανισμού Λιμένος Πειραιώς». Έχοντες υπ’ όψιν: 1)Τας διατάξεις της παρ. 1 του άρθρ. 7 του από 23ης Δεκ. 1955 Ημετέρου Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου». 2)Την υπ’ αριθ. 362/1962 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και  3)Την υπ’ αριθ. 446/1962 γνωμοδότησιν του Συμβουλίου της Επικρατείας προτάσει του Ημετέρου επί των Δημοσίων ΄Εργων Υπουργού, απεφασίσαμεν και διατάσσομεν: Άρθρον μόνον.-Επί 1 έτος από της δημοσιεύσεως του παρόντος, ορίζεται το 40ον έτος ως ανώτατον όριον ηλικίας διορισμού εις τον εισαγωγικόν βαθμόν (10ον) των θέσεων του Κλάδου Β8 Τεχνιτών Β΄ Κατηγορίας του Οργανισμού Λιμένος Πειραιώς. Εις τον αυτόν επί των Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 